اسلام آباد : بنجائی وزیر کانود و انصاف سینیٹر اعظم نذیر تارڑ تون ملتان ہائی کورٹ بار ایسوسی ایشن و خانیوال ڈسٹرکٹ بار ایسوسی ایشن نا ڈل چارشنبے نادے آ داڑے اسلام آباد اٹی اوڑدہی کرینے۔ اوڑدہی ٹی ملتان ہائی کورٹ بار ایسوسی ایشن نا صدر رانا آصف سعید، جنرل سیکرٹری مہر حسیب قادر و نائب صدر رابعہ منال خان آن بیدس ایلو بار باسک آک و وکیل آک ہم ساڑی ئسر۔ ڈل بار انا بابت مون تروک ویل آتا بارواٹی بنجائی وزیر ءِ معلومدار کرے۔ وزارت کانود و انصاف نا کنڈآن جاری اعلامیہ نا رداٹ وزیر کانود و انصاف بار نا گچین مروک آ باسک آتے گچین کاری تیٹی سرسہبی آاوفتے مبارکبادی تس و وزارت نا کنڈآن وس انا کچ آ کمکاری نا باور کرفے۔
(اے پی پی)
